Z A P I S N I K
19. sjednice Vijeća Gradske četvrti Podsljeme,
održane 7. prosinca 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković-Svrčić, Luka Maloča, Anita Matković, Tihomir Milovac,  Ivan Laco, Ana Večerin Novaković, Snježana Punjek, Pero Semren, Drago Boras i Damir Pavlek.


OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 19. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 18. sjednice. Bez rasprave, jednoglasno je usvojen zapisnik 18. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:

	
1.  Prijedlog nacrta Zagrebačke strategije zaštite od nasilja u obitelji za razdoblje od 
     2023.-2025. godine – davanje mišljenja

2.  Pitanja, prijedlozi i obavijesti

	





Ad 1. Prijedlog nacrta Zagrebačke strategije zaštite od nasilja u obitelji za razdoblje od 
2023.-2025. godine – davanje mišljenja

Predsjednik Vijeća objašnjava kako je zaprimljen Prijedlog nacrta Zagrebačke strategije zaštite od nasilja u obitelji za razdoblje od 2023.-2025. godine, izrađen od strane Gradskog ureda za socijalnu zaštitu, zdravstvo, branitelje i osobe s invaliditetom. Navedeni Nacrt svi su dobili putem maila.
Bez rasprave, Vijeće jednoglasno daje pozitivno mišljenje na Prijedlog nacrta Zagrebačke strategije zaštite od nasilja u obitelji za razdoblje od 2023.-2025. godine.


Ad 2. Pitanja, prijedlozi i obavijesti

Drago Boras daje prijedlog da se na križanju kod okretišta Mihaljevac zatraži dadatni trak ili produljenje dodatne strelice za skretanje, kako bi se smanjili stvaranje velikih kolona.
Također, na semaforu u ulici Mlinovi, kod skretanja u Kalabarovo vrelo, također predlaže produljenje intervala trajanja semafora ili uvođenje dodatne strelice za skretanje.
Predsjednik Vijeća ističe kako će zatražiti od Sektora za promet povratnu informaciju o mogućnosti realizacije navedenih prijedloga.

Luka Maloča smatra kako treba razmisliti o prioritetima kapitalnih investicija, jer su sredstva ograničena po Gradskim četvrtima. Novi moment je potreba za uređenjem platoa u zoni Crkve sv. Mirka. 
Predsjednik Vijeća smatra kako to neće još nekoliko godina biti spremno za realizaciju, budući da je predviđeni projekt sveobuhvatan, a još slijedi potpuna sanacija crkve, nakon završetka konstrukcijske obnove. Za drugu fazu uređenja još nisu ishodili ni građevinsku dozvolu, pa im stoga nisu ni ta sredstva još odobrena.
Luka Maloča odgovara kako se taj dio financira kroz fondove Ministarstva kulture te smatra kako će i drugi dio obnove dobiti odobrenje sredstava.

Predsjednik Vijeća ističe kako se u idućoj godini očekuje gradnja ambulante u Gračanima i rekonstrukcija Trga sv. Šimuna. Izgradnja rotora na raskrižju Gračanska cesta-Bliznec trebala bi biti realizirana u 2024. godini.
luka Maloča nadodaje kako je planirano je nekoliko projekata, poput rekonstrukcije Markuševečke ceste, skupa sa rekonstrukcijom komunalne infrastrukture. 

Predsjednik Vijeća smatra kako bi trebalo forsirati i realizaciju uređenja okretišta Mihaljevac te smatra da ne treba ići u smjeru podzemne garaže, budući da je skeptičan oko dobivanja dozvole za istu.
Luka Maloča je mišljenja kako treba razmišljati cjelovito, a ne srljati u nepotpune projekte.
Pero Semren smatra kako je Mihaljevac iznimno bitan i da Grad mora naći sredstva za realizaciju projekta.

Luka Maloča smatra kako bi se ZET-u moglo predložiti i uvođenje noćne autobusne linije od Šestina do Vidovca.
Pero Semren podržava, ali smatra kako takva linija ne treba automatski značiti i ukidanje noćne linije tramvaja, budući da je isti ipak veza sa ostatkom grada.
Predsjednik Vijeća ističe kako je ZET najavio ukidanje linije br. 15 i produžetak linije br. 14 do Gračanskog dolja.
Luka Maloča napominje kako se ukidanje linije br. 15 nalazi u planovima ZET-a već duže vrijeme, a da je za uvođenje većih tramvaja na tu liniju potrebna i rekonstrukcija dva nadvožnjaka na trasi. 

Predsjednik Vijeća još jednom napominje kako i dalje nismo zaprimili odgovore na naše upite od strane Vodoopskrbe i odvodnje, usprkos požurnicama i reakciji pročelnika te ne znamo što je sa dinamikom realizacije nekoliko njihovih projekata na području Gradske četvrti Podsljeme.





Sjednica je završena u 9:00 sati.


Zapisnik vodio:

Goran Rogić



[bookmark: _Hlk104212074]KLASA: 024-08/22-002/321
URBROJ: 251-13-11-2/002-22-2
[bookmark: _GoBack]Zagreb, 7. prosinca 2022.

					
			
									Predsjednik 
								  Vijeća Gradske četvrti
									Podsljeme


								     Krešimir Kompesak
7

